***SNJEGOVIĆ U KAPUTU***

**DJEČAK** : SNJEGOVIĆU
POKRAJ PUTA,
ZAŠTO STOJIŠ
BEZ KAPUTA?

**SNJEGOVIĆ** : IMAM KAPUT,
ZAR TO NISI ZNAO?
SVU NOĆ MI GA
VJETAR TKAO.

**DJEČAK** : VJETAR TKAO?
A OD ČEGA?

**SNJEGOVIĆ** : OD PAHULJA
I OD SNIJEGA.

**DJEČAK** : VIDI, STVARNO!
MOGAO SAM ZNATI.
A JA SAM VEĆ MISLIO
SVOJ KAPUT TI DATI.



Pročitajte djetetu razgovor dječaka i snjegovića (može nekoliko puta).

Nakon toga recite da vam pokuša ispričati tko i o čemu razgovara.

Možete mu pomoći sa slikama i pitanjima.